Madaxa Xafiiska Hey’adda Bisha Cas Qatar ee Soomaaliya ayaa ka warbixiyay howlaha ay ka qabtaan Soomaaliya si gaar ah adeegga caafimaadka, isagoo sheegay in degmada Afgooye ee gobolka Shabeellaha hoose ay ka dhiseen Isbitaal weyn ,iyadoo arrinkaasi ay kala kaashaadeen Ururka Iskaashiga Islaamka , waxa uuna balan-qaaday in gurmad caafimaad iyo gargaar samafal ay gaarsiin doonaan dhammaan deegaanada xaaladaha degdega ah ay ka jiraan ee dalka Soomaaliya.
